open-index/open-wikipedia-markdown huggingface dataset:
Rickenbacker

**Rickenbacker** er en amerikansk produsent av elektriske gitarer og bassgitarer. Selskapet ble startet i 1931 av Adolf Rickenbacher som var blant oppfinnerne av den elektriske gitaren. Han hadde emigrert til USA fra Sveits.

Firmaet fikk først navnet *Electro String Instrument Corporation* og skulle lage såkalte «hawaiiske gitarer» med lang hals og små, runde resonanskasser. De ble derfor kalt «*stekepanner*». Da rock and roll gjorde sitt inntog for alvor utover 1950-tallet, gikk de snart over til standard gitarer.

Selskapet holder til i Santa Ana, California.
## Eksterne lenker
*
Liste over fylker i Vermont

**Liste over fylker i Vermont**. Den amerikanske delstaten Vermont består av fjorten fylker (counties):

## Referanser
Kårde

En **kårde** er et stikkvåpen med en lang og rett stålklinge. 

Den «klassiske» kården (eng. rapier) er et tyngre våpen fra 15-1600-tallet. Denne hadde en klinge på rundt en meter og veide ca 1-1.5&nbsp;kg. Disse var ofte skarpe langs hele klingen. Slike kårder kunne derfor også kutte, til tross for at de primært var stikkvåpen. De ble ofte båret som statussymbol, men eksemplarer av høy kvalitet var svært dødelige våpen, og ble benyttet i dueller, til selvforsvar, og i krig.

Den senere kården på 1700-tallet, 'draktkården', hadde en kortere klinge og veide mindre, og bruktes primært til å stikke med. Disse ble fortsatt båret av offiserer og adelstanden. Offiserkården eller soldatkården var noen ganger tyngre og kunne brukes til å kutte med.

Den moderne kården har sin opprinnelse i duellverdenen og det franske duellsverdet som ble brukt på 1800-tallet.

Kården eller 'epee' er det mest brukte konkurransevåpenet i fekting. Kårdefekting har for menn vært en øvelse i OL fra 1896, og for kvinner fra 1996. Det har vært arrangert norgesmesterskap for menn siden 1913 og for kvinner siden 1986.

## Kilder
St. Marys pro-katedral

**St. Marys pro-katedral**, lokalt kalt *The Pro-Cathedral* eller ofte bare *The Pro* er bispesete for den katolske erkebiskopen av Dublin. Den ble bygget i perioden 1814&ndash;1825, etter at man begynte å fjerne lovene som forbød eller begrenset katolsk religionsutøvelse.

Årsaken til at den kalles *pro-katedral* (i betydningen «i stedet for-katedral») er at Den katolske kirke fortsatt regner Christ Church katedral som byens rettmessige katolske katedral, ettersom den fikk slik status av paven på forespørsel fra St. Laurence O'Toole i det 12. århundre. Christ Church har siden reformasjonen vært en anglikansk katedral.

Pro-katedralen brukes ved statsbegravelser i Irland. I flere tilfeller har slike begravelser vært økumeniske, i de tilfeller hvor avdøde eller nære slektninger av avdøde ikke var katolikker.
Oksla kraftverk

**Oksla kraftverk** er et vannkraftverk i Tyssedal i Ullensvang kommune i Vestland.

Kraftstasjonen har utløp til Sørfjorden og inntak fra Ringedalsvatnet som er oppdemt med Ringedalsdammen. Maksimal fallhøyde er på 465 meter. Tysso II og Ringedalsmagasinet har et nedslagsfelt på 348,1&nbsp;km2.

Kraftstasjonen startet produksjonen i 1980 og har en francisturbin på 215 MW. Oksla kraftverk overtok produksjonen fra Tyssedal kraftverk (Tysso I) som tidligere benyttet mesteparten av det samme fallet.

Midlere årsproduksjon er ca. 1033 GWh. Men av dette brukes 17 GWh i Skjeggedal pumpestasjon, som pumper vannet fra Mågeli kraftverk opp i Ringedalsdammen.

Eier er AS Tyssefaldene, som igjen eies av DNN Industrier AS 40&nbsp;%, og Statkraft 60&nbsp;%. Deler av konsesjonen for anlegget gikk ut i 2010.

Tyssefaldenes anlegg omfatter flere kraftstasjoner, og det samlede nedslagsfeltet er på 420&nbsp;km². Tilsiget er på 820 millioner m³.

## Referanser


## Kilder
* 
* NVE vannkraftdatabase
* Statkraft
* AS Tyssefaldene (arkiv)
* EnergiLink (arkiv)
* Store norske leksikon

## Se også
* Tysso I kraftverk
* Tysso II kraftverk
* Skjeggedal kraftverk
* Mågeli kraftverk
* Håvardsvann kraftverk
* Ringedalen kraftverk
Angstauren

**Angstauren** (Høgøya, nordsamisk: **) er ei øy i Tromsø kommune i Troms. Øya ligger på vestsiden av Kvaløya, sørvest for Ersfjorden og nordøst for Tussøya. Øya er avlang i nord/sør-retning. Angstauren er i dag ubebodd. Øya ble fraflyttet i 1953.

## Eksterne lenker
* Bent Svinnungs padleside om Angstauren
* Kattfjord-Nytt: En skildring fra Angstauren
Terry Riley

**Terry Riley** (født 24. juni 1935 i Colfax i  California) er en amerikansk minimalistisk komponist og musiker. 

Han er utdannet fra *Shasta College* ved San Francisco State University og fra konservatoriet i San Francisco og oppnådde enn MA i komposisjon fra University of California, Berkeley, hvor han studerte hos Seymour Shifrin. Den mest innflytelsesrike læreren var imidlertid den nå avdøde *Pandit Pran Nath*, en ekspert i indisk klassisk sang. Riley foretok en rekke studiereiser til India. På 1960-tallet reiste han også rundt i Europa og mottok musikalsk innflytelse mens han levde av å spille i piano barer. I 1971 ble han ansatt ved Mills College hvor han underviser i klassisk indisk musikk. 

Han har skrevet mange verker for ensembler, soloverker for keyboard og sopransaks samt strykekvartetter. I 1980-årene begynte han å skrive musikk som var en blanding av indisk og vestlig preg, særlig er dette tydelig i en opera fra 1990-årene og enkelte klaververker.

Albumet han ga ut i 1972, *Persian Surgery Dervishes*, er nummer 16 på Pitchfork sin liste over de beste ambient albumene, The 50 Best Ambient Albums of All Time, og albumet hans fra 1969, *A Rainbow in Curved Air* er nummer 4 på samme liste.

## Referanser


## Eksterne lenker
* 
* 
* 
* Biografi fra Terry Rileys hjemmeside
Skjeggedal kraftverk

**Skjeggedal kraftverk** er et tidligere vannkraftverk ved Tyssedal i Odda kommune i Hordaland. 

Kraftverket ble i 1986 ombygget til **Skjeggedal pumpestasjon**. Tilløpsrøret til kraftstasjonen er benyttet til pumpesjakt. Maksimal pumpekapasitet er 9 m³/s fordelt på to pumper som hver har et maksimalt forbruk på 5,3 MW. Årlig forbruk er 17 GWh.
__NOTOC__
## Kraftstasjonen
Skjeggedal kraftstasjon stod ferdig i 1938 og ble tegnet av arkitektene Henning og Thorvald Astrup. Før Oksla kraftverk startet produksjonen våren 1980 utnyttet Skjeggedal kraftverk fallet på 30 meter fra Ringedalsvann til Vetlevann.

## Pumpestasjonen
Fra 1986 har Skjeggedal pumpestasjon pumpet vann brukt i Mågeli kraftverk gjennom *Bruuns tunnel* under Ringedalsdammen og opp i Ringedalsvannet slik at det kan brukes i Oksla kraftverk.

## Eier
Eier er Statkraft. Tidligere det eid av AS Tyssefaldene, som da var eid av DNN Industrier AS 40&nbsp;% og Statkraft 60&nbsp;%. Deler av konsesjonen for anlegget gikk ut i 2010.

## Referanser


## Kilder
* 
* [ NVE vannkraftdatabase]
* Statkraft
* AS Tyssefaldene

## Se også
* Oksla kraftverk
* Tysso I kraftverk
* Tysso II kraftverk
* Mågeli kraftverk
* Håvardsvann kraftverk
Magne Bleness

**Magne Bleness** (1933–1992) var en norsk skuespiller og regissør, mest kjent for sin mangeårige innsats for Fjernsynsteatret, der han virket både som skuespiller, regissør og sjef.

## Bakgrunn og virke
Bleness debuterte i 1953 på Sommerteatret i Oslo i *En midtsommernattsdrøm*. Han var ansatt ved Nationaltheatret som skuespiller 1956–1961 og som regissør 1969–1976. Han var ved Fjernsynsteatret 1961–1969 som både skuespiller og regissør, og som regissør 1976–1980. Han var sjef for Fjernsynsteatret 1980–1990. 

Magne Bleness var den første som satte opp et stykke av Jens Bjørneboe på norsk scene i 1969 med *[[Semmelweis (teaterstykke)|Semmelweis]]*. Av hans oppsetninger i Fjernsynsteatret huskes kanskje spesielt August Strindbergs *Fordringshavere* (1968), Arnold Weskers *Jeg snakker om Jerusalem* (1969) og Ludvig Holbergs *[[Den stundesløse]]* (1978).

## Regi ved Fjernsynsteatret
* 1988 *[[Konsultasjon eller helbredelsens kunst]]* 
* 1984 *[[Jeppe på bjerget]]* 
* 1983 *[[Galgemannen]]* 
* 1982 *[[Forsvarsadvokaten]]* 
* 1980 *[[Vesle]]* 
* 1979 *[[En fallitt]]* 
* 1978 *[[Gengangere (TV, 1978)|Gengangere]]* 
* 1971 *[[Smilet]]* 
* 1971 *[[Erasmus Montanus]]* 
* 1970 *[[Før sjøforklaringen]]* 
* 1969 *[[Jeg snakker om Jerusalem]]* 
* 1969 *[[Hønsesuppe med byggryn]]* 
* 1969 *[[Mødrekupé]]* 
* 1968 *[[Det lykkelige valg]]* 
* 1968 *[[Lille Eyolf]]* 
* 1967 *[[Helene]]*

## Film og TV
* 1988 *[[Fleksnes]] – [[Her har jeg mitt liv]]* (lege ved helseklinikk) (klipp) (TV-serie)
* 1974 *[[Fleksnes]] – [[Biovita Helsesenter]]* (lege ved helseklinikk) (TV-serie) 
* 1964 *[[Knepet]]* – Fjernsynsteater (TV)
* 1963 *[[Læraren]]* – Fjernsynsteater (TV)
* 1961 *[[Fru Inger til Østråt]]* – (Nils Stenssøn) Fjernsynsteater (TV)
* 1955 *[[Bedre enn sitt rykte]]* (Dag) (Film)

## Referanser


## Eksterne lenker
*
Evangelische Kirche Berlin-Brandenburg-schlesische Oberlausitz

**Evangelische Kirche Berlin-Brandenburg-schlesische Oberlausitz** er en av 20 «landskirker» som utgjør Evangelische Kirche in Deutschland, dvs. den lutherske og reformerte (kalvinistiske) kirke.

Det bor omkring 6,3 millioner mennesker i området kirken omfatter, og av disse er 0,77 millioner medlemmer av denne kirken. Kirken består av fire bispedømmer og 694 menigheter, og har sete i Berlin. Dens preses er biskop Wolfgang Huber. Kirken holder bl.a. regelmessig gudstjenester i Berliner Dom.

## Eksterne lenker
*
Kelsang Namtso

**Kelsang Namtso** (død 30. september 2006) var en tibetansk nonne fra Nagchu i Kina. Hun var med i en gruppe som forsøkte å ta seg over grensen til Nepal og videre til India da hun ble skutt og drept av kinesiske soldater eller grensepoliti.

Hendelsen ble observert og fotografert av en gruppe fjellklatrere som var på ekspedisjon i området, og fotografier fra hendelsen ble senere publisert. Kinesiske myndigheter iverksatte etterforskning mot gruppen som de hevder skjøt først. I samme hendelsen skal også en ikke navngitt person på 13 år blitt skutt og drept.

Kelsang Namtso ble 17 år gammel.

## Eksterne lenker
*  International camaign for Tibet: Image of nun's body in snow at Nangpa Pass
* Dagbladet.no: Geir så de kinesiske soldatene drepe nonnen
* Aftenposten.no: – Fanget drap på film
* bt.no: Tibetanske flyktninger beskutt av Kina
Mågeli kraftverk

**Mågeli kraftverk** er et vannkraftverk ved Tyssedal i Ullensvang kommune i Vestland. Kraftstasjonen utnytter et fall på 610 meter fra Nedre Bersåvatn. Øvre Bersåvatn og Vendevatn er også regulerte som magasin.

Kraftstasjonen startet produksjonen i 1956. To aggregater med peltonturbiner leverte da 25&nbsp;Hz strøm. Etter ombygging for produksjon av 50&nbsp;Hz strøm i 1978 hadde hvert av aggregatene en ytelse på 15,5 MW, og midlere årsproduksjon var 171 GWh. Nye turbiner som kom på plass i 2000 økte ytelsen til 2 x 16,5 MW.

Eier er AS Tyssefaldene, som igjen eies av DNN Industrier AS (40%) og Statkraft (60%). Deler av konsesjonen for anlegget går ut i 2010.

Tyssefaldenes anlegg omfatter flere kraftstasjoner, og det samlede nedslagsfeltet er på 420&nbsp;km². Tilsiget er på 820 millioner m³.

Etter at vannet har vært i bruk i Mågeli kraftverk pumpes det opp i Ringedalsdammen av Skjeggedal kraftverk.

Fra 2023 og ti år framover er hele produksjonen fra kraftverket solgt til Deutsche Bahn gjennom NordLink-kabelen.

## Referanser


## Kilder
* 
* NVE vannkraftdatabase
* Statkraft
* Tyssefaldene AS (arkiv)

## Se også
* Tysso I kraftverk
* Tysso II kraftverk
* Skjeggedal kraftverk
* Håvardsvann kraftverk


Fil:Mågelibanen.JPG| Mågelibanen
Stefanie Böhler

**Stefanie «Steffi» Böhler** (født 27. februar 1981 i Bad Säckingen) er en tysk langrennsløper.

Hun var med å ta stafettsølv i junior-VM i både 2001 og 2003. Under VM 2005 var hun med på stafettlaget som tok fjerdeplass, og ett år senere, under OL 2006 i Torino, fikk hun sølv på stafetten.

I Vinter-OL 2014 i Sotsji gikk hun på det tyske laget som tok bronse på 4 x 5 km stafett.

### Sammenlagtplasseringer i verdenscupen

## Referanser


## Eksterne lenker
* 
* 
* Steffi Böhlers offisielle hjemmeside
Selbständige Evangelisch-Lutherische Kirche

**Selbständige Evangelisch-Lutherische Kirche** (SELK) er en evangelisk-luthersk frikirke i Tyskland som ble dannet av lutheranere som reaksjon på tvangssammenslåingen av den lutherske og den reformerte (kalvinistiske) kirke. Tilhengerne av kirken blir også kalt «gammellutheranere».

Kirken består av fire bispedømmer, 174 menigheter og 33&nbsp;175 medlemmer (2015).

SELK hedrer teologen Hermann Sasse gjennom annet hvert år å dele ut *Hermann-Sasse-Preis für lutherisches theologische Literatur*.

## Eksterne lenker

*
Tysso II kraftverk

**Tysso II kraftverk** (eller **Tysse II kraftverk**) er et vannkraftverk ved Ringedalsdammen i Odda kommune i Vestland. Kraftstasjonen utnytter et fall på 735 meter. Langevatn og Nibbehølen  er regulerte som magasin og det hentes i tillegg inn vann fra flere bekkeinntak.

Kraftstasjonen startet produksjonen i 1967, og har etter modernisering to aggregater med peltonturbiner, som yter 110 MW hver.

Installert effekt er 220 MW, midlere årsproduksjon er omtrent 1 027 GWh.

Eier er Statkraft. Kraftverket leies ut til AS Tyssefaldene, som eies av DNN Industrier AS 40 % og Statkraft 60 %. Deler av konsesjonen for anlegget går ut i 2010.

Tyssefaldenes anlegg omfatter flere kraftstasjoner, og det samlede nedslagsfeltet er på 420&nbsp;km². Tilsiget er på 820 millioner m³.

Etter at vannet har vært i bruk i Tysso II renner det ut i Ringedalsdammen og brukes i Oksla kraftverk.

Utbyggingen av Tysso II har mer eller mindre tørrlagt fossene Tyssestrengene og Ringedalsfossen.

## Referanser


## Kilder
* 
* NVE vannkraftdatabase
* Statkraft
* AS Tyssefaldene (arkiv)

## Se også
* Tysso I kraftverk
* Oksla kraftverk
* Skjeggedal kraftverk
* Mågeli kraftverk
* Håvardsvann kraftverk
Berlins våpen

**Berlins våpen** er våpen både for byen og for delstaten Berlin. Da byen og delstaten har sammenfallende grenser forekommer i praksis ingen konflikt som følge av dette.

Våpenet viser Berlins bjørn. Bjørnen var ikke byens opprinnelige symbol, men den har utkonkurrert andre kjennemerker. Brandenburgs og Preussens ørner konkurrerte tidligere om plassen med bjørnen som Berlins logo. Årsaken til at bjørnen ble brukt er uklar. Det nåværende våpenet ble etablert i 1954 i Vest-Berlin og i Øst-Berlin ble det brukt et liknende motiv i våpenet.

Berlins bydeler bruker sine egne våpen ved siden av byvåpenet.

## Referanser
Berlins flagg

**Berlins flagg** har tre striper: rød-hvit-rød, hvor de to ytterste utgjør en femdel av høyden, den midterste de siste tre femdelene. 
## Det sivile flagget
Berlins sivile flagg ble vedtatt 26. mai 1954, tegnet av Ottfried Neubecker. Det ble nummer to i konkurransen fra 1952, idet vinneren ble avvist av Berlins senat. I det hvite feltet er det plassert en bjørn, litt til venstre for midten.
## Delstatsflagget

I delstatsflagget er bjørnen erstattet med Berlins våpen.
## Referanser
Håvardsvann kraftverk

**Håvardsvann kraftverk** er et vannkraftverk som ligger langt inne på fjellet ved Tyssedal i Odda kommune i Vestland.

Kraftstasjonen  utnytter fallet fra Håvardsvatnet til Nibbehylen, og er en del av reguleringen i Tyssovassdraget.

Kraftstasjonen startet produksjonen i 2006. Installert effekt er 5 MW fra en francisturbin. Midlere årsproduksjon er omtrent 20 GWh.

Eier var AS Tyssefaldene, som igjen eies av DNN Industrier AS 40 % og Statkraft 60 %. Deler av konsesjonen for anlegget gikk ut i 2010. Statkraft overtok i 2015.

Tyssefaldenes anlegg omfatter flere kraftstasjoner, og det samlede nedslagsfeltet er på 420&nbsp;km². Tilsiget er på 820 millioner m³.

## Referanser


## Kilder
* 
* NVE vannkraftdatabase
* Statkraft
* Tyssefaldene AS

## Se også
* Øvre Bersåvatn kraftverk
* Nedre Bersåvatn kraftverk
* Tysso I kraftverk
* Tysso II kraftverk
* Skjeggedal kraftverk
* Mågeli kraftverk
* Oksla kraftverk
Kjellmyra Idrettslag

**Kjellmyra Idrettslag** er et norsk idrettslag som ligger på stedet Kjellmyra i Åsnes kommune i Innlandet.
Idrettslaget består av tre avdelinger: Ski,orientering og fotball.

## Fotball
Foran 2009 sesongen ble Tommy Gjerde hentet inn som ny hovedtrener, etter to middelmådige sesonger. Det ga utslag, og en dårlig sesongstart til tross, ble Kjellmyra nr. 4 i sin avdeling i 2009. Tommy Gjerde fortsatte også som trener i 2010 og 2011, med et mål fra styret om opprykk innen to år. Sesongen 2010 startet meget bra, men dabbet av med varierende resultater utover. Allikevel klarte Myra en 5.-plass. I 2011 endte Kjellmyra på en 6.-plass etter å ha avsluttet sesongen med 1-1 mot Hamar IL på Briskeby. Dette var Tommy Gjerdes siste kamp som Kjellmyratrener, før han tar over som trener for Årnes. 

Rett etter sesongen 2011 var avsluttet ble det annonsert at Gjerdes etterfølger som hovedtrener skulle bli nordlendingen Allan Larsen. Han var spiller for "Myra" i 2011, har en god trenerutdannelse og spillererfaring fra 2. divisjon. Det antas han vil fungere som spillende trener, sammen med assistenttrener Gjert Uno Evensen.

## Tabellen

## Divisjonsutvikling

## Historie
Kjellmyra idrettslag så dagens lys på et møte i avholdsforeningen (Losjeansvar) 28. februar 1918. De 10 første årene var idrettslaget under en avdeling av avholdsforeningen og administrert av denne. Idrettslaget fikk sin egen status i 1928 og ble da kalt Kjellmyra og Gjesåsens idrettsforening. Kjellmyra idrettslag og Gjesåsen Ballklubb ble slått sammen i 1945. Gjesåsen Ballklubb ble førøvrig stiftet i 1931. På den tiden eksisterte også idrettslaget SVINT i Gjesåsen, men de og Skansen IL ønsket ikke å samarbeide med de andre. Kjellmyra var faktisk kretsens desidert beste lag i første halvdel av 60-årene og lå i toppen av det som var 4. divisjon på den tiden. De spilte også mot blant annet Strømsgodset for kvalik til daværende 3. divisjon, men de tapte for drammensklubben. Den store spilleren da var Arne "Bror" Bergersen som debuterte på Juniorlandslaget i 1963.

## Spillerstallen

## Profiler

*Lars Eirik Bredvold
*Kim Roger Strand
*Arne Bergersen

*Espen Eikebråten
*Kjell Inge Sundeng
*Jonas Enkerud

## Eksterne lenker
* Kjellmyra IL
* Kjellmyra IL (n3sport)
Sessøya

**Sessøya** (nordsamisk: **) er ei øy i Tromsø kommune i Troms. Øya ligger på vestsiden av Kvaløya, nordvest for Ersfjorden. Gårdsnavnet er kommer antagelig av fuglenavnet *sæding* (en gråmåseart). Den lille bygda ligger på innersiden av øya, beskyttet fra vær og vind, og mitt imot Rekvik, som ligger på den andre siden av fjorden.

## Historie
I 1567 hadde øya allerede 4 oppsittere. De bodde da i gammer. 1770 er det et tømret hus på Sessøya. Deretter har det bodd folk på øya stort sett hele tiden. Det var ikke fiskemottak, men en god del hus på øya. Man leverte trolig fisken til fiskebruket i Rekvik.

## Referanser
Øvre Bersåvatn kraftverk

**Øvre Bersåvatn kraftverk** er et vannkraftverk i Ullensvang kommune, i fjellet ovenfor Tyssedal i Vestland. Kraftstasjonen utnytter et fall på 159 meter mellom Vendevatnet og Øvre Bersåvatn.

Installert effekt på 5,5 MW fra en francisturbin. Midlere årsproduksjon er omtrent 23 GWh.

Kraftverket benytter eksisterende regulering og tunnel som ble bygget for Mågeli kraftverk.

Etter at vannet har vært i bruk i kraftstasjonen renner det ut i Øvre Bersåvatn som er magasin for Nedre Bersåvatn kraftverk og Mågeli kraftverk.

Eier er Statkraft. Produksjonen startet i 2005.

## Referanser


## Kilder
* 
* NVE vannkraftdatabase
* Statkraft
* AS Tyssefaldene (arkiv)

## Se også
* Tyssedal kraftverk
* Oksla kraftverk
* Tysso II kraftverk
* Skjeggedal kraftverk
* Mågeli kraftverk
* Nedre Bersåvatn kraftverk
* Håvardsvann kraftverk
Boksning

***Boksning*** er en bok skrevet av Georg Antonius Brustad og utgitt i 1924 av 
H. Aschehoug & Co. Boka er et særtrykk av kapittelet om boksing i Idrætsboken. Boken er på i alt 164 sider med en rekke illustrasjoner.

Indholdsfortegnelse:
*I.   Boksesporten
*II.  Litt historik
*III. Almindelig oversikt
**Boksningens natur
**Avgjørelser ved knock-out
**Aarsaken til knock-out
**Betryggelse gjennem bokseregler
**Boksningen som idræt
*IV.  Boksningens indøvelse
**Gardstilling
**Øvelser i angrep og forsvar
**De rette støt
**Svingslag
**Hook
**Uppercut
**Parader og undvikelser
**Kontraslag
**Nærkamp – infighting
**Kombinationer av slag
*V. Kampen
**Finter
**Avstandsberegning
**Clinch
**Taktik
**At benytte taugene
**Ringformaliteter og sekundering
*VI. Træningen
**Apparattræningen
**Konditionstræningen
**Træningsboksning (sparring)
**Træningsperiodenes inddeling
**Diæt, bad og massage
**Moraltræning
*VII. Bedømmelse, utbredelse, organisation
**Dommerhvervet
**Dommerne og kampens avbrytelser
**Dommerens pointsbedømmelse
**Kamplederens opgave
**Rundene og bedømmelsens facit
**Autorisation av dommere
**Retningslinjer for et dommerkursus
**Stevner og deres avvikling
**Foreningsvirksomhet
**Apparater og materiel
**Raad til den unge bokser
**Ringen og podiet
**Norsk boksning og organisation
**Statistik
**Bokseregler m.v.
*VIII. Boksekunsten
*IX. Litteraturfortegnelse
Walt Disney Pictures

**Walt Disney Pictures** er et amerikansk filmselskap, og et datterskap av Walt Disney Company. Selskapet ble grunnlagt i 1923 under navnet **Disney Brothers Cartoon Studio**. Selskapet produserer både spillefilmer og animasjonsfilm. 

Blant de mest kjente er *[[Pirates of the Caribbean]]*, *[[Legenden om Narnia – Løven, heksa og klesskapet|Legenden om Narnia]]*, *[[Løvenes konge]]*, *[[Oppdrag Nemo]]*, ''På to hjul i svingen'' og *[[Trollmannens læregutt (film fra 2010)|Trollmannens læregutt]]*.

## Referanser


## Eksterne lenker
*
Jarl av Northumbria

**Jarl av Northumbria** var en tittel for et jarledømme i det dansk-angelsaksiske samfunnet på 1000-tallet, inkludert også den sene angelsaksiske og den tidlige normanniske perioden i England. Jarledømmet Northumbria var en etterfølger av jarledømmet Bamburgh (som da var underlagt en ealdorman før denne tittelen ble erstattet med det norrøne jarl, nyengelske *earl*). 

På 600-tallet da de angelsaksiske kongerikene Bernicia og Deira ble forent i kongeriket Northumbria, men dette ble ødelagt av norrøne vikinger i 867. Sørlige Northumbria, det tidligere Deira, ble det norrøne kongeriket York (Jorvik), mens de angelsaksiske jarlene styrte det tidligere nordlige kongeriket Bernicia fra deres base i Bamburgh. Den nordlige delen av Bernicia gikk tapt til skottene, antagelig på slutten av 900-tallet. I 1006 var Uhtred den modige jarl av Bamburgh, og kong Æthelred II av England utnevnte ham også til jarl av York, således forente de områdene av Northumbria som fortsatt var under angelsaksisk kontroll til et enkelt jarledømme. Uhtred ble myrdet i 1016, og Knut den mektige utnevnte da norske Eirik Håkonsson til jarl av Northumbria ved York, men Uhtreds slekt holdt kontrollen over Bernicia fram til 1041 da jarledømmet igjen ble forent. En etterkommer av Uhtred, Gospatric, ble utnevnt til jarl av normanniske Vilhelm erobreren i 1067, men forviste ham allerede i 1072. Gospatric ble deretter gitt land i Skottland, og hans etterkommere ble jarlene av Dunbar. Jarledømmet Northumbria ble brutt opp i tidlig normannisk tid og fordelt som jarledømmene York og Northumberland, og hvor store landområder ble gitt til fyrstebiskopen av Durham. For sistnevnte hadde biskopen tittelen «fyrstebiskop», med unntak av den første, William Walcher, som hadde tittelen «jarlebiskop».

## Liste over jarlene
Jarlene var:

*Osulf I (954-963), jarl av Bernicia fra 930
*Waltheof I (963-995)
*Uchtred den modige (995-1016)
*Eirik Håkonsson (Eirik av Hlathir) (1016–1031)
*Siward (1031–1055), uten underordnete i Bernicia fra 1041
*Toste Godwinson (1055–1065)
*Morcar (1065–1066)
*Copsi (1067)
*Osulf II (1067)
*Cospatric (1067–1068)
*Robert Comine (1068–1069)
*Cospatric (1069–1072), igjen

Ubesatt under massakrene i Nord-England inntil...

*Waltheof II (1072–1075)
*William Walcher (1075–1080), også fyrstebispedømmet Durham
*Aubrey de Coucy (1080), kanskje formelt inntil 1086
*Robert de Mowbray (1086–1095)
* Henry av Skottland (1139–1152)
* Vilhelm av Skottland (1152–1157)

## Referanser


## Se også
* Liste over kongene av Jorvik
* Liste over konger av Northumbria
* Liste over jarler av York
* Liste over jarler av Northumberland
Liste over fylker i Maryland

**Liste over fylker i Maryland**.  Den amerikanske delstaten Maryland består av 24 fylker (counties):

*Allegany County
*Anne Arundel County
*Baltimore City
*Baltimore County
*Calvert County
*Caroline County
*Carroll County
*Cecil County
*Charles County
*Dorchester County
*Frederick County
*Garrett County
*Harford County
*Howard County
*Kent County
*Montgomery County
*Prince George's County
*Queen Anne's County
*St. Mary's County
*Somerset County
*Talbot County
*Washington County
*Wicomico County
*Worcester County

## Referanser
Mauranger kraftverk

**Mauranger kraftverk** er et vannkraftverk ved Mauranger i Kvinnherad kommune i Vestland. Kraftstasjonen utnytter et fall fra reguleringsmagasinet i Mysevatn og til sjøen i Austrepollen. Mauranger er sammen med Svartisen kraftverk er et av to kraftverk i Norge med inntak under en bre (subglasialt inntak).

Det innhentes også vann fra flere bekkeinntak i form av en takrennetunnel. Tunnelen samler inn vann fra randsonen rundt Folgefonnen og tørrlegger flere elver og fosser som normalt ville ha rent ned i Bondhusdalen.

Mysevatn er regulert mellom 855 og 755 moh.

Fra nordsiden av kraftverket overføres det vann fra Jukla kraftverk samt Blådalsvatn og Svartdalsvatn. Ved Svartedal er Markjelkevatn pumpestasjon som pumper vannet til Mysevatn. Pumpeeffekt er 1,2 MW, forbruk er 9 GWh i året.

Kraftstasjonen startet produksjonen i 1974 og har to pelton turbiner på tilsammen 250 MW. Midlere årsproduksjon er ca. 1150 GWh. Nominell fallhøyde er 825 meter.

Kraftverket ble i utgangspunktet bygget for å forsyne Sør-Al på Husnes med energi.

Eier er Statkraft, som planlegger å øke effekt til 880 MW og øke produksjonen med 70 GWh/år.

## Referanser


## Kilder
* 
* NVE vannkraftdatabase
* Statkraft
* Skagerak Kraft

## Se også
* Folgefonna
* NVE film: ''Breen temmes''
* Markjelke pumpestasjon
Giovanni Battista Gherardini

**Giovanni Battista Gherardini** (født 17. februar 1655 i Modena, død i 1723) var en italiensk maler og arkitekt, best kjent for sitt virke som hoffmaler i Beijing for den kinesiske Kangxi-keiseren.   

Giovanni Ghirardini studerte kunst i Bologna og spesialiserte seg på perspektivmaling under Angelo Michele Colonnas veiledning. Han virket også i Frankrike. 

I 1698 bad jesuittpresten Joachim Bouvet ham være med en gruppe misjonærer til Kina, slik at han kunne støtte misjonen ved å undervise i vestlig malerkunst ved det keiserlige hoff. De kom til Kanton i november samme år. I sin tid i Kina utsmykket Ghirardini en rekke kirker med Kangxi-keiserens samtykke. 

## Litterært verk
* *Relation du voyage fait a la Chine sur le vaisseau l'Amphitrite, en l'année 1698* – som blant annet inneholder et brev til en franskmann *touchant les honneurs que les Chinois rendent au philosophe Confucius & à leurs ancêtres*. 

## Referanser


## Litteratur
* Jules Guiffrey: *Certificat pour le S<sup>r</sup> Girardin, peintre, et dispense de faire son chef-d'œuvre à l'Académie avant son départ pour la Chine (30 janvier 1698)*, p. 9, dans *Congés accordés à des artistes français pour aller travailler à l'étranger (1693-1792)*, Nouvelles archives de l'art français : recueil de documents inédits, 1878 (''lire en ligne'')
* Paul Pelliot, Compte-rendu sur le livre *[[François Froger]], L'origine des relations de la France avec la Chine. Le premier voyage de « l'Amphitrite » en Chine. (quatrième et dernier article) [. Relation du premier voyage des François à la Chine fait en 1698, 1699 et 1700 sur le vaisseau "L'Amphitrite ", publié par E. A. Voretzsch, Leipzig, 1926*, Journal des savants, 1929, volume 7, Numéro 1 (''lire en ligne'')
* Félix-Sébastien Feuillet de Conches: **Les peintres européens en Chine et les peintres chinois*, p. 216-26 }, Revue contemporaine, 1856, tome 25 [http://gallica.bnf.fr/ark:/12148/bpt6k4057926/f215.item.r=.zoom (*lire en ligne'')]
Premiere

**Premiere** beskriver første visning av et stykke eller annet kunstverk. Det brukes spesielt om teaterstykker og filmer. Premierer tiltrekker seg ofte oppmerksomhet da kulturelite og kjendiser ofte er til stede, og stjerner fra den aktuelle filmen ofte er blant gjester og publikum ved premieren. Dette fenomenet brukes ofte av produsenter til å skape blest rundt den kommende filmen.

## Se også
* Urpremiere
Mackinacbroen

**Mackinacbroen** (engelsk: **Mackinac Bridge**, uttales ) er en hengebro i Michigan i USA. Den går over Mackinacstredet i Michigan-Huronsjøen, og forbinder de to halvøyene Michigan består av. Broen kalles ofte «Mighty Mac» eller «Big Mac».

Planene om å bygge en bro over sundet kom allerede på 1880-tallet, men Mackinacbroen sto ikke ferdig før i 1957. Den var da en av verdens lengste hengebroer, med største spennvidde på 1158 meter og total lengde på 8038 meter. 

Sjefsingeniør for byggingen var David B. Steinman, og selskapet American Bridge Company sto bak. Fem arbeidere døde under byggingen. 

## Eksterne lenker
* Offisielle nettsider
* Filmklipp fra byggingen
Røde hare

**Røde Hare** (kinesisk: 赤兔马; pinyin: *Chìtù mǎ*) er navnet til en meget praktfull hest som opptrer i den historiske romanen *[[Beretningen om de tre kongedømmer]]*.   Hesten ble gitt i gave av Dong Zhuo til Lü Bu, sammen med gull, perler og et belte av jade. for å overtale Lü Bu til å drepe sin stefar Ding Yuan og slutte seg til Dong Zhuo. Det var sagt at Røde Hare kunne løpe tusen *[[Lǐ (måleenhet)|lǐ]]* på bare én dag. Historien sier ingenting om hesten etter at Lü Bu er blitt henrettet av Cao Cao ved Xiapi.

I romanen blir Røde Hare presentert til Guan Yu som en gave. Cao Cao lot til og med Guan Yu få beholde hesten etter at Guan Yu hadde forlatt Cao Cao sin tjeneste og gjestfrihet. Da Guan Yu ble fanget av Lü Meng, ble Røde Hare gitt til Ma Zhong av Sun Quan. Etter at Guan Yu ble henrettet nektet Røde Hare å spise og døde til slutt av sult. 

Røde Hare er antatt for å ha vært en Dayuanhest fra Ferganaregionen i Sentral-Asia.
101 dalmatinere – En sjarmør i pels

***101 dalmatinere – En sjarmør i pels*** (originaltittel: *One Hundred and One Dalmatians*) er en amerikansk tegnet eventyrfilm fra 1961 produsert av Walt Disney. Filmen handler om en masse dalmatinerhvalper som stjeles av skurker, men de får hjelp av alle hundene i London og kommer lykkelige hjem igjen. Den er basert på romanen *Hundre og en dalmatinere* av Dodie Smith.

Den er den 17. filmen av Disneys klassikere.

En norsk-dubbet versjon ble lansert i 1995.

## Handling
Når Roger og Anita gifter seg, føder deres hund Perdita, femten dalmatinervalper. Anitas barndomsvenninne, Cruella de Vil, tilbyr en stor pengesum for valpene, slik at hun kan lage pelskåper av dem. De avslår, men Cruella hyrer skurkene Jasper og Klaus for å kidnappe valpene. Det er dermed opp til Perdita og barnas far, Pongo, å redde valpene. Sammen med forbundsfeller de møter på veien klarer de til slutt å redde barna sine, sammen med 84 andre valper som Cruella har stjålet.

## Om filmen

### Popularitet og økonomi
*En sjarmør i pels* innbrakte $14 millioner i USA i 1961. Den har siden blitt satt opp på kino flere ganger og har årenes løp innbrakt $144,9 millioner i USA og $71 millioner utenfor, noe som gir en total på $215,9 millioner.

### Anmelderne
Den ble meget godt mottatt av anmelderne, noe som gjenspeiles i at den har fått så mye som 98 % på Rotten Tomatoes. Både Leonard Maltin og Roger Ebert har gitt den 3 av 4 stjerner.

Også de norske anmelderne gav den god omtale. *[[Arbeiderbladet]]* utmerket seg spesielt å så måte.

### Priser og utmerkelser
Den ble tildelt en BAFTA i klassen for beste animasjonsfilm.

Det amerikanske filminstituttet (AFI) har kåret Cruella de Vil til tidenes 39. største skurk (villain).
### Produksjon
Ifølge Disney-konsernet er det i originalutgaven av tegnefilmen 6&nbsp;469&nbsp;952 (seks millioner, firehundre og sekstini tusen, nihundre og femtito) tegnede dalmatinerprikker i alt.

## Rolleliste (stemmegivere)

## TV-serie
Kom serie basert på filmen i 1997, for mer info, se her

## Referanser


## Eksterne lenker
*
Mackinacstredet

**Mackinacstredet** (engelsk: **Straits of Mackinac**, uttales ) er et sund som skiller den øvre og den nedre halvøy i Michigan i USA. Sundet er en del av Michigan-Huronsjøen og forbinder de to delene av innsjøen, Michigansjøen og Huronsjøen.

Sundet er åtte kilometer bredt på det smaleste, og forbindes av Mackinacbroen. Stredet fryser om vinteren, men holdes åpent av isbrytere. 

Det finnes to bebodde øyer i Mickinacstredet, Mackinac Island og Bois Blanc. Det er også to ubebodde øyer, Round Island og St. Helena Island. Det er to byer ved sundet, Mackinac City og St. Ignace. I tillegg er det to fort, Fort Michilimackinac og Fort Mackinac. Begge fortene er populære turistdestinasjoner.
Ceann Comhairle

**Ceann Comhairle** (; pl. *Cinn Comhairlí*, betyr «rådets overhode») er ordstyreren i Dáil Éireann, underhuset i Irlands nasjonalforsamling Oireachtas. Personen som har embetet velges av og blant medlemmene av Dáil i det første møtet etter et valg. Pr. 2019 er Seán Ó Fearghaíl Ceann Comhairle.

Ceann Comhairle skal være upartisk under debattene. Allikevel forsøker regjeringen alltid å få en av sine egne valgt. For at embetet skal forbli så nøytralt som mulig sier grunnloven at den som innehar det ikke trenger å stille til gjenvalg som Teachta Dála (TD); Ceann Comhairle regnes som gjenvalgt ved neste parlamentsvalg dersom hen ikke ønsker å trekke seg.  Dette medfører at valgkretsen til Ceann Comhairle velger en representant mindre enn den ellers ville gjort. 

I avstemninger i Dáil stemmer ikke Ceann Comhairle såfremt det ikke er stemmelikhet. I dette og i en rekke andre ting har man brukt konvensjonene for *[[speaker (det britiske parlamentet)|speaker]]* i det britiske parlamentet som rettesnor for Ceann Comhairles arbeid.

Ceann Comhairles viktigste oppgaver er:
* Holde talerlisten. Alle innlegg i Dáil adresseres til Ceann Comhairle.
* Legge frem spørsmål til underhuset, og overvåke og forkynne resultatet av avstemninger
* Slå ned på uro. Ceann Comhairle kan pålegge en TD å fjerne seg fra Dáil for en kortere eller lengre periode. Ved alvorlig uro kan hen heve møtet.
* Slå ned på upassende bemerkninger, noe som gjøres ved å ringe med en klokke.

## Embetsinnehavere
Dáil Éireann var ettkammerparlament 21. januar 1919–11. desember 1922 og har vært underhuset i Oireachtas siden 11. desember 1922. 

## Fotnoter

## Referanser


## Eksterne lenker
*
Vengsøya

**Vengsøya** (nordsamisk: **) er ei øy og et fiskevær i Tromsø kommune i Troms. Øya ligger på nordvestsiden av Kvaløya, nordvest for Kaldfjorden og nordøst for Tromvik. Det høyeste punktet på øya er Vengsøytinden, 764 meter over havet.

Fiskeværet har relativt spredd bebyggelse og en del hytter, og ca. 60 fastboende.

Fra Sandnes på østsiden av øya er det fergeforbindelse til Belvika på Kvaløya. Før gikk den også til Laukvika på Kvaløya, Musvær, Risøya og Sandøya.

## Eksterne lenker
* 
* Bent Svinnungs padleside om Rekvika på Vengsøya
* Bent Svinnungs padleside om Sandvika på Vengsøya
TD

**TD**, **Td** og **td** kan bety:

* Teachta Dála, en betegnelse for noen medlemmer av den irske nasjonalforsamlinga Oireachtas
* Tech Deck, miniatyrrullebrett
* Toon Disney, en TV-kanal
* Total Drama, en kanadisk animasjonsserie
* Tårnforsvar, en videospillsjanger forkortet «TD» fra engelsk *tower defense*
Liste over fylker i Washington

**Liste over fylker i Washington**. Den amerikanske delstaten Washington består av 39 fylker (counties):

## Referanser
Teachta Dála

::*Denne artikkelen omfatter Teachta Dála. *'TD** kan også referere til basketballuttrykket [[trippel-dobbel]].''

**Teachta Dála** (forkortes **TD*', [[irsk gælisk]] for «forsamlingsdelegat») er betegnelsen for et medlem av [[Dáil Éireann]], underhuset i [[Irland]]s nasjonalforsamling [[Oireachtas]]. Flertallsformen er *Teachtaí Dála*, men i forkortelsen bruker man gjerne den engelske formen TDs for å angi flertall.

Benevnelsen ble først brukt om de som ble valgt inn i [[det britiske parlamentet]] som *Members of Parliament'' (MPs) i 1918, men som i stedet opprettet det første Dáil. Da det andre Dáil ble opprettet fortsatte man å bruke betegnelsen.

Når man skal angi at en person er medlem av Dáil settes forkortelsen TD etter navnet, for eksempel «Bertie Ahern, TD». Under debatter brukes betegnelsen når man tiltaler andre på irsk, for eksempel «an Teachta Carey», mens man i innlegg på engelsk bruker formen «Deputy Quinn».

## Referanser
Bonne Gauguin

**Ingeborg Kathrine Gauguin**, født Jelstrup, best kjent som **Bonne Gauguin** (1910–1989) var en norsk skuespiller og dansepedagog.

## Kunstnerisk virke
Hun utdannet seg til dansepedagog i Tyskland. På 1930-tallet flyttet hun til Trondheim og debuterte ved Trøndelag Teater. Hun giftet seg i 1941 med billedkunstneren Paul René Gauguin, som var teatermaler ved Trøndelag Teater fra 1939 til han måtte flykte til Sverige under andre verdenskrig etter å ha vært aktiv i motstandsarbeidet mot okkupasjonsmakten. I 1946 flyttet de til Oslo der hun fikk engasjement ved Studioteatret. Ekteskapet ble oppløst før 1950.

Da Studioteatret ble nedlagt, begynte Bonne Gauguin ved til Riksteatret og arbeidet også  ved Folketeatret og i mindre grad ved Det Norske Teatret, Radioteatret, Fjernsynsteatret og i norske filmer. Blant hennes siste teateropptredener var som lærerinnen i *[[Grease (musikal)|Grease]]* i Stein Winges regi i 1984.

## Foreldre
Hun var datter av arkitekt Thomas Krenkel Jelstrup (1863–1917) og Emilie Constanse "Milly" (f. Winter-Hjelm) (1876–1955).

## Film og TV
* 1952: *[[Det kunne vært deg]]* (spillefilm) – fru Westberg
* 1953: *[[Skøytekongen]]* (spillefilm)
* 1958: *[[Ut av mørket]]* (spillefilm)
* 1959: *[[Jakten]]* (spillefilm)
* 1960: *[[Ungen (skuespill)|Ungen]]* (TV-film, NRK Fjernsynsteateret) – Gurina Neger
* 1961: *[[Bussen (film)|Bussen]]* (spillefilm)
* 1963: *[[Om Tilla]]* (spillefilm)
* 1966: *[[Reisen til havet]]* (spillefilm) – Johanne
* 1969: *[[Brent jord]]* (spillefilm) – Bestemoren
* 1970: *[[Operasjon V for vanvidd]]* (spillefilm) – fru Philipson
* 1970: *[[Selma Brøter]]* (TV-film, NRK Fjernsynsteateret)
* 1970: *[[Love Is War]]* (spillefilm) – Gros mor
* 1970: *[[Balladen om mestertyven Ole Høiland]]* (spillefilm) – fru Konsmo
* 1971: *[[Rødblått paradis]]* (spillefilm)
* 1973: *[[Kanarifuglen]]* (spillefilm)
* 1973: *[[Brannen]]* (spillefilm) – Kvinna
* 1974: *[[Fleksnes]] – [[Biovita Helsesenter]]* (TV-serie) – pasient på helseklinikk
* 1977: *[[Åpenbaringen (film)|Åpenbaringen]]* (spillefilm) – Mor
* 1977: *[[Helmer & Sigurdson]] – [[Solospill]]* (TV-serie) – Molly Smith
* 1988: *[[Fleksnes]] – [[Her har jeg mitt liv]]* (TV-serie) – pasient på helseklinikk

## Referanser


## Eksterne lenker
*
Lǐ (måleenhet)

**Lǐ** ( 里 ) er en kinesisk tradisjonell enhet brukt for å måle lengde med, som har endret seg dramatisk over tid, men som nå har en standardisert lengde på 500 meter eller en halv kilometer. En moderne li består av 1500 kinesiske chi. 

Tegnet 里 kombinerer tegn for "åker" (田, tián) og "jord" (土, tǔ), siden den ble sett på som like lang som en enkel landsby.

## Andre kulturer
Den lange kinesiske li var grunnlaget for den koreanske *[[ri]]* (리, ri) og i Japan (hvor den fremdeles blir skrevet 里). Selv om den kinesiske enheten uoffisielt hadde vært i bruk siden Zhou-dynastiet, var det verdien til Tang-dynastiet som ble "adoptert" av den japanske keiseren i 701.

## Litteratur
*Hill, John E. 2003. "Annotated Translation of the Chapter on the Western Regions according to the Hou Hanshu." 2nd Draft Edition.  
*Hulsewé, A. F. P. 1961. "Han measures." T'oung Pao Archives, Vol. XLIX, Livre 3, pp. 206-207.
Lasse Tomter

**Lasse Jan Tomter** (1939–1979) var en norsk skuespiller, musiker (trommer) og vokalist. Han hadde sitt eget orkester og spilte fast på Stratos restaurant i Oslo i en årrekke. Han hadde noen mindre biroller på film og TV. 

Han giftet seg i 1970 med Brith Johansen. Ekteskapet var barnløst.

Tomter døde brått av slag som følge av en medfødt hjertefeil.

## Filmografi
* 1988 *[[Fleksnes]] – [[Her har jeg mitt liv]]* (pasient)
* 1977 *[[Olsenbanden & Dynamitt-Harry på sporet]]* (Godsekspeditør)
* 1976 *[[Farlig yrke]]* (Reisebyråsjef)
* 1975 *[[Olsenbandens siste bedrifter]]* (Oljesjeik)
* 1974 *[[Olsenbanden møter Kongen & Knekten]]* (Oppvasker)
* 1974 *[[Fleksnes]] – [[Biovita Helsesenter]]* (pasient) (TV-serie) 
* 1973 *[[Olsenbanden og Dynamitt-Harry går amok]]* (Vaktmann)
* 1968 *[[De ukjentes marked (film)|De ukjentes marked]]*

## Referanser


## Eksterne lenker
*
Tegnsett

**Tegnsett** eller **tegnkoding** er det som i datamaskiner definerer hvilket lesbart symbol som representeres av et gitt heltall. All tekst i datamaskiner er remser av heltall, i denne sammenhengen kalt *tegnkoder*. Tegnkodenes digitale representasjon kan være oktetter, elektriske pulser, morsekode eller hva som helst som egner seg for elektronisk databehandling.

Det er viktig at tekstdata leses etter samme tegnsett som de ble skrevet med, ellers vil noen tegnkoder bli mistolket. Nordiske tegn og diakritiske tegn er mest sårbare for denne typen programvarefeil, ettersom de er forskjellig definert eller utelatt i forskjellige tegnsett. Når informasjon om hvilket tegnsett som er brukt ikke lagres sammen med teksten, som tilfellet er med tekstfiler, er dette et uunngåelig problem.

Det moderne Unicode (som er identisk med ISO/IEC-standarden ISO/IEC 10646) er en omfattende standard som inkluderer all verdens bokstaver, tall og andre symboler, og definerer hvordan hver av dem skal assosieres med en spesifikke tallverdier. Det finnes flere standarder for å oversette disse tallverdiene til oktetter. Noen eksempler er UTF-7, UTF-8, UTF-16, UCS-2 og UCS-4. I denne sammenhengen omfatter begrepet *tegnsett* også kodingen til oktetter.

Foruten Unicode finnes de nordiske bokstavene ÄÅÆÖØ og äåæöø (i den rekkefølgen) i følgende tegnsett: ISO-8859-1, *ISO-8859-4*, *ISO-8859-9*, *ISO-8859-10*, *ISO-8859-14*, *ISO-8859-15* og *ISO-8859-16*. Bare de to siste av denne tegnsettfamilien inneholder eurotegnet €.

I ASCII-baserte tegnsett er det forskjell på tegnene for tallene og tallene selv; tegnene for tallene 0-9 har verdiene 48-57. På systemer der en byte er 8 bit, lagres også 7 bits ascii som 8 bit. Tegnsettet iso-8859-1 lagrer Å som 197, Æ som 198 og Ø som 216. Små bokstaver er 32 høyere enn de tilsvarende store. Enkle alfabetiseringsalgoritmer vil derfor sortere "ÆæØøÅå" som "ÅÆØåæø". De 256 første tegnene i unicode er de samme som i iso-8859-1, men bare de 128 første tegnene av utf-8 har samme digitale representasjon som i iso-8859-1, ettersom de 128 neste tar 2 oktetter i utf-8.

## Se også
* ASCII
* ISO-8859-1
* UTF-8
* UTF-16
* Tegnspråk
* Morsealfabetet
Ernst Reuter

**Ernst Rudolf Johannes Reuter** (født 29. juli 1889 i Apenrade (da i Schleswig-Holstein, nå i Danmark), død 29. september 1953 i Berlin) var en tysk politiker. Sosialdemokraten Reuter var fra 1948 til sin død regjerende borgermester i Berlin (Vest-Berlin). Reuter var fra 1948 medlem uten stemmerett fra Berlin i den grunnlovsgivende forsamling det parlamentariske råd.

Ved nasjonalsosialistenes maktovertakelse var Reuter overborgermester i Magdeburg. I 1933 ble imidlertid hans verv opphevet og han ble holdt i fangenskap i konsentrasjonsleir. Da han ble sluppet fri i 1934 emigrerte han til Tyrkia. Da han kom tilbake etter andre verdenskrig og ble valgt til overborgermester i Berlin, ville den sovjetiske okkupasjonsmakten ikke akseptere valget. Først etter delingen av byen i 1949 ble borgermesterembetet formelt overført til ham.

Under berlinblokaden fra juni 1948 til mai 1949 forsøkte han å lindre lidelsen til byens innbyggere, og arbeidet både innenlands og utenlands for å løse konflikten. I 1948 vant han valget for SPD med 60 % av stemmene. Han arbeidet for å knytte Vest-Berlin til vesten, men krevde samtidig gjenforening av byen.

Han regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.

## Se også

* Det tyske demokratiets pionerer.

## Referanser


## Eksterne lenker
* 
* 
* ''Kurzbiografie Ernst Reuters'' berlin.de
* Ernst Reuter Stiftung
Karl Scheffler

**Karl Scheffler** (født 27. februar 1869 i Hamburg, død 25. oktober 1951 i Überlingen) var en tysk kunstkritiker og forfatter.

## Verker (utvalg)
* *Der Deutsche und seine Kunst. Eine notgedrungene Streitschrift*, 1906
* *Max Liebermann* (1906)
* *Die Frau und die Kunst*(1908)
* *Kritischer Führer durch die deutsche Nationalgalerie* (1911)
* *Henry van de Velde* (1913)
* *Der Geist der Gotik* (1917)
* *Die Zukunft der deutschen Kunst* (1918)
* *Berliner Museumskrieg* (1921)
* *Berlin. Wandlungen einer Stadt* (1931)
* *Die fetten und die mageren Jahre* (1946, selvbiografi)

## Referanser
Osulf I av Northumbria

**Osulf I av Northumbria** (død 963) var jarl av Bernicia fra 930 og av hele Northumbria fra 954 og fram til han døde. Han er mest kjent for at han konspirerte med jarl Maccus (Magnus?), sønn av enten Olav Godfridsson eller Olav Kvåran, for å drepe Eirik Blodøks, konge av York, og hans sønn og bror. Etter Eiriks død ga Englands konge Edred de tidligere norrøne landområdene sør for elven Tees til Osulf som allerede holdt jarldømmet Bernicia nord for Tees.

I henhold til Roger av Wendovers *[[Flores Historiarum]]* (tidlig på 1200-tallet) kan det synes som om Osulf var ansvarlig for en konspirasjon med en viss Maccus som førte til at Eirik Blodøks, konge av Northumbria, ble forrådt og drept «på et sikkert ensomt sted kalt Stainmore».

Etter at Eirik ble beseiret og drept i slaget ved Stainmore, hvor det finnes få detaljer fra, er det sagt at Osulf tok kontrollen over hele Northumbria. Han ble siden etterfulgt av sin sønn, Waltheof.

## Referanser


## Litteratur
* Stenton, Sir Frank M.: *Anglo-Saxon England Third Edition*. Oxford University Press, 1971.
Morcar av Northumbria

**Morcar** (eller *Morkere*) av Northumbria (død etter 1087) var sønn av Ælfgar av Mercia, jarl av Mercia, bror av Edwin, jarl av Merica. Morcar var jarl av Northumbria fra 1065 til 1066 – kun et knapt år – da han på grunn av Vilhelm Erobrerens erobring av England ble avsatt og erstattet av normannere.

I 1065 gjorde befolkningen opprør mot den daværende jarlen, Toste Godwinson, grunnet hans harde lover og skatter. Toste ble erstattet av Morcar da han ikke en gang fikk støtte fra broren Harald Godwinson og deretter erklært lovløs. Toste slo seg da sammen med den norske kongen Harald Hardråde og var med på invasjonen av England i 1066 med den store norske flåten. Morcar og hans bror gikk i mot nordmennene med en hær og gikk på store tap i slaget ved Fulford.

I september da Morcar ble gjort oppmerksom på at hertug Vilhelm II av Normandie forberedte seg på å invadere England for å kreve den engelske tronen fra kong Harald Godwinson, ga Morcar sin troskapsed til normanneren. Harald Hardråde og Toste invaderte York, noen kilometer nord for Gate Fulford. For å hindre den norske invasjonen av England marsjerte Harald Godwinson nordover med hær fra London. Harald Hardråde og Toste Godwinson ble overfalt da de var uforberedt med en mindre hærstyrke. Både norskekongen og Toste ble drept i det tre dager lange slaget ved Stamford Bridge. Kun noen dager senere gikk Vilhelm II av Normandie i land ved Pevensey i Sussex. Harald Godwinson måtte øyeblikkelig marsjere 380 kilometer sørover i full fart for å møte den nye trusselen. De møtes den 14. oktober 1066. Med en teknologisk overlegen og ikke minst uthvilt hær vant Vilhelm slaget ved Hastings og Harald Godwinson ble drept.

Etter å ha forsøkt å sikre den engelske kronen for en angelsakser, en arving ønsket av den avdøde kongen Edvard Bekjenneren, måtte brødrene Morcar og Edwin underkaste seg Vilhelm, men mistet sine jarldømmer. De forsøkte seg med et opprør i nordlige England i 1068, men mislyktes totalt.

Selv om brødrene fikk tilgivelse, forsøkte Edwin på nytt å gjenreise et walisisk opprør mot normannerne. I 1071 gikk Morcar sammen med Hereward the Wake i et nytt desperat opprør mot Vilhelm Erobreren på øya Ely. Opprøret var dømt til å mislykkes. Mens Hereward unnslapp med noen tilhengere inn i de ville og utilgjengelige våtområdene, ble Morcar tatt til fange og satt i fangenskap hvor han senere døde.

## Litteratur
* *Encyclopædia Britannica* Eleventh Edition, 1910–1911
* Freeman, E. A.: *Norman Conquest and William Rufus vol. i.*